AJUDES ECONÒMIQUES D'EMERGÈNCIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52208)
  + [Valencià](/va/acuerdo/52347)






Selector de idioma

Leer

* [Español](/es/acuerdo/52575)
* [Valencià](/va/acuerdo/52045)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES ECONÒMIQUES D'EMERGÈNCIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





AJUDES ECONÒMIQUES D'EMERGÈNCIA DE LA UNIVERSITAT D'ALACANT

Data d'aprovació
:   02/09/2024

Data de publicació
:   03/09/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52679)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52088)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52493)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES ECONÒMIQUES D'EMERGÈNCIA DE LA UNIVERSITAT D'ALACANT&url=https://www.boua.ua.es/va/acuerdo/52719)

**Títol:** AJUDES ECONÒMIQUES D'EMERGÈNCIA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 2 de setembre de 2024

AJUDES ECONÒMIQUES D'EMERGÈNCIA DE LA UNIVERSITAT D'ALACANT

1.     Objecte de la convocatòria i procediment de concessió

La Universitat d'Alacant, a través del Vicerectorat d'Estudiants i Ocupabilitat, convoca Ajudes Econòmiques d'Emergència amb l'objectiu de fer front a la difícil situació econòmica de l'estudiantat a conseqüència de situacions sobrevingudes que els condicionen la continuïtat en els estudis.

Atenent criteris de transparència i informació pública, aquestes ajudes s'aniran resolent al llarg de curs acadèmic 2024-2025 d'acord amb les sol·licituds rebudes i amb la disponibilitat pressupostària.

Les ajudes econòmiques d'emergència tenen caràcter finalista i s'han de destinar únicament a l'objecte per al qual hagen sigut concedides. A més, tenen caràcter subsidiari i, si escau, complementari a altra mena de recursos i prestacions socials de contingut econòmic.

Aquestes ajudes es poden compatibilitzar amb la beca Ministeri d'Educació i Formació Professional en concepte de quantia variable i la beca Manuela Solís de la Conselleria d'Innovació, Universitats, Ciència i Societat Digital, sempre que no s'haja realitzat l'abonament d'aquestes beques en el curs acadèmic. En el cas de ser beneficiari de la beca Manuela Solís s'estableix un període de carència de sis mesos des del cobrament de la beca.

Les ajudes econòmiques d'emergència es podran sol·licitar per a aquests conceptes:

·         Menú de menjador de migdia per als dies lectius.

·         Ajuda per a transport universitari, tant urbà com interurbà, per a l'assistència a classe i/o exàmens.

·         Material per a l'estudi: papereria, impressions, fotocòpies, llibres i ajuda per a la connexió wifi per al període lectiu.

·         Ajuda per a allotjament en període lectiu.

·         Préstec de material tecnològic per al seguiment de la docència.

·         Altres, per a ajudes excepcionals que no estiguen recollides en les modalitats anteriors i amb el mateix objectiu.

2.     Requisits de les persones beneficiàries

Perquè el o la sol·licitant puga accedir a aquestes ajudes haurà de complir els requisits següents:

2.1. Requisits generals

·         El o la sol·licitant haurà de ser espanyol o espanyola o tenir la nacionalitat d'un estat membre de la Unió Europea. En el supòsit d'estudiants no comunitaris, hauran de tenir permís de residència en vigor o haver iniciat els tràmits de sol·licitud. No obstant això, si no es compleix el requisit anterior, la comissió podrà valorar la situació i temporalment proporcionar ajuda en menú de menjador.

·         Presentar la sol·licitud seguint el procediment establit en aquesta convocatòria.

·         En el cas d'haver rebut ajudes econòmiques d'emergència anteriorment, haurà d'haver justificat degudament, de la manera i dins del termini escaient, l'ús adequat d'aquestes.

2.2. Requisits acadèmics

·         Cursar estudis a la Universitat d'Alacant per a l'obtenció d'un títol de grau o màster universitari oficial que habilite o siga condició necessària per a exercir una professió regulada. En el cas de cursar estudis de màster universitari oficial no habilitant o ser estudiants de mobilitat, només podran optar a l'ajuda de menú de menjador i durant un curs acadèmic, i en el cas d'estudiants de doctorat només podran optar a l'ajuda de menú de menjador i durant tres cursos acadèmics.

·         En relació amb els canvis d'estudis, només s'admetrà un màxim d'un canvi i només per a estudis de grau.

·         Per a estudiants de grau que continuen els estudis universitaris, hauran d'haver superat en el curs immediatament anterior els següents percentatges: 40 % dels crèdits matriculats en el cas d'ensenyaments tècnics i ciències (Ciències, Enginyeria i Arquitectura); 50 % dels crèdits per al cas d'ensenyaments en Ciències de la Salut, i 60 % en la resta d'estudis (Ciències Socials i Jurídiques, Arts i Humanitats). En cas de no complir-se el requisit anterior per circumstàncies excepcionals, s'haurà de justificar documentalment el baix rendiment i ho valorarà la comissió.

·         No estar en possessió o no reunir els requisits legals per a l'obtenció d'un títol oficial del mateix nivell acadèmic o que habilite per a les mateixes competències professionals per a la qual se sol·licita l'ajuda.

2.3. Requisits econòmics

Trobar-se en alguna o algunes d'aquestes situacions:

·         La renda familiar de l'últim exercici econòmic del sol·licitant no supere en un 10 % els llindars de renda i patrimoni establits en la convocatòria anual de beques de la Generalitat Valenciana.

·         Si al llarg del curs acadèmic, per circumstàncies sobrevingudes s'han vist reduïts els ingressos de la unitat familiar, es demostrarà amb els documents que se sol·liciten, així com amb el model de declaració jurada que apareix en l'annex I.

·         Estar exempt de realitzar la declaració de la renda. Caldrà aportar la documentació justificativa d'aquesta situació.

·         En cas d'haver sigut beneficiari d'alguna de les beques esmentades en la fonamentació i una vegada hagen sigut cobrades, no es podran optar a aquestes ajudes en el curs acadèmic actual en relació amb la beca del Ministeri d'Educació i Formació Professional o en la beca Manuela Solís.

Tots els requisits detallats adés estaran subjectes a la valoració tècnica del Centre de Suport a l'Estudiant.

3.     Nombre i dotació de les ajudes

La dotació d'aquesta convocatòria es distribuirà entre els sol·licitants o els beneficiaris en funció de les seues necessitats.

La dotació total de les ajudes puja a un màxim de 50.000 € per al curs acadèmic 2024-2025.

4.     Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir del 9 de setembre de 2024 fins al 31de maig de 2025 a les 23.59 h.

4.2. Procediment de presentació

Les sol·licituds s'hauran de presentar telemàticament a través d'UACloud, utilitzant l'aplicació Suport Estudiants i seleccionant l'apartat d'Assumptes Socials Acció Social/Ajudes Econòmiques d'Emergència.

La sol·licitud s'haurà d'acompanyar de la documentació següent, que cal pujar a l'aplicació Suport Estudiants d'UACloud , en l'apartat indicat per a aquest efecte, en el cas que no constenen poder de la Universitat d'Alacant.

·         DNI/TIE o targeta de residència en vigor

·         Justificants dels ingressos de la unitat familiar

·         Beques sol·licitades en el curs actual

Si la documentació anterior ja està disponible en la Universitat d'Alacant, s'haurà d'indicar el centre corresponent en la qual es va depositar.

Dins del procediment de les ajudes, és indispensable la realització de l'entrevista personal amb l'àrea de Treball Social del CAE que valorarà la situació i sol·licitarà la documentació específica necessària.

A l'hora de l'adjudicació de les ajudes, es tindrà en compte la no assistència reiterada i sense justificar a les cites programades.

La no presentació d'aquesta documentació en el termini d'un mes, comptador des de la data en què es va mantenir l'entrevista, donarà lloc a la renúncia de la sol·licitud.

5.     Criteris d'adjudicació

Es faran tantes reunions de la Comissió d'Ajudes d'Emergència com siguen necessàries per a garantir el bon funcionament d'aquestes ajudes; per tant, hi haurà diferents actes i informes de valoració durant un mateix curs acadèmic.

L'ajuda és de caràcter puntual, es realitzarà mitjançant un ingrés únic en compte, i s'haurà de consumir durant els 3 mesos següents. Els bons menjador oferits en el plec de condicions de les cafeteries de la Universitat d'Alacant hauran de ser consumits també en el termini de tres mesos des de la concessió. Aquests bons no suposen cap cost a la Universitat d'Alacant.

Pel fet de tractar-se d'una ajuda d'emergència, hi haurà tantes resolucions de concessió com calga per a atendre les sol·licituds que reunisquen els requisits establits en aquesta convocatòria. La concessió de les ajudes i el seu import està vinculat a la disponibilitat pressupostària del moment en el qual es rep cada sol·licitud.

La resolució de les ajudes es durà a terme en el termini màxim de 20 dies hàbils des del lliurament de la documentació requerida en l'entrevista personal.

Una vegada resoltes les sol·licituds, les resolucions seran notificades a l'estudiantat que l'haja sol·licitat a través de l'aplicació UA Cloud, mitjançant un correu electrònic automàtic. Aquesta notificació arribarà al seu compte oficial de la Universitat d'Alacant.

La sol·licitud podrà ser denegada, i en aquest cas serà comunicat a l'estudiant que l'haja sol·licitada a través de l'aplicació UA Cloud, mitjançant un correu electrònic automàtic. Aquesta notificació arribarà al seu compte oficial de la Universitat d'Alacant.

Els motius de denegació són els següents:

·         No complir amb algun dels requisits establits en el punt 2 d'aquesta convocatòria.

·         No seguir el procediment de sol·licitud descrit en aquesta convocatòria, segons es detalla en el punt 4.

·         No haver justificat en la manera i dins del termini escaient les ajudes econòmiques d'emergència rebudes amb anterioritat, segons es descriu en el punt 9 d'aquesta convocatòria.

·         La falsedat en algun dels documents o informació aportada al cas.

6.     Òrgan gestor i comissió de valoració

6.1. Òrgan gestor

L'òrgan gestor de la convocatòria, el Centre de Suport a l'Estudiant (CAU), s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència, el Centre de Suport a l'Estudiant, contacte: [bwi.bvurx@kc.ac](mailto:kbd.emgzq@eh.gj)

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i l'avaluació de les sol·licituds admeses i elaborarà l'informe de valoració.

La comissió tindrà la composició següent:

Presidència:

-              Director o directora del Secretariat de Suport a Estudiants i Ocupabilitat, o persona que el substituïsca.

Secretaria:

-              Un tècnic en Treball Social del Centre de Suport al Estudiant, o persona que el substituïsca.

Vocals:

-              Dos tècnics en Treball Social del Centre de Suport al Estudiant, o persones que els substituïsquen.

Vista la proposta formulada per la Comissió a través de l'òrgan gestor, la concessió s'acordarà per resolució de la rectora.

Els membres de la Comissió de Valoració signaran un document d'absència de conflicte d'interessos (DACI).

7.     Resolució i notificació dels resultats

Atenent el principi de transparència que recull la Llei 40/2015, d'1 d'octubre, de Règim jurídic del sector públic, i el que es disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/es/cae/centro-de-apoyo-al-estudiante.html>, substituiran la notificació a les persones interessades i produiran els mateixos efectes.

8.     Marc legal i pressupostari

Aquesta convocatòria de caràcter pluriennal i amb codi 2024SBV160 serveix de base reguladora i està recollida en la línia de subvenció 2024LS001 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 50.000 € euros, dels quals, es doten 26.000 € per a l'exercici 2024, i 24.000 € per a l'exercici 2025, serà sufragada amb càrrec al capítol IV Orgànica 74703Y3382 del pressupost assignat al Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'hi aplicaran les disposicions fiscals vigents.

9.     Obligació i justificació del beneficiari

L'estudiantat sol·licitant haurà de:

·         Signar la declaració responsable.

·         Facilitar la documentació que se li sol·licite amb la finalitat que la o el tècnic responsable puga verificar que compleix els requisits que en aquest procediment s'estableix.

·         Justificar, dins del termini per al qual van ser concedides, l'ús correcte de les ajudes. La data límit de justificació de l'última resolució de concessió serà el 6 de setembre de 2025.

·         El cobrament de l'ajuda es realitzarà mitjançant transferència bancària al compte que l'estudiantat indique en la documentació presentada. No es podrà sol·licitar una nova ajuda d'emergència fins passats tres mesos com a mínim des de la concessió de l'última ajuda.

·         Tornar el material tecnològic prestat en el moment i lloc que s'indique i en les mateixes condicions que es va prestar. Si no fora així, l'estudiant es faria responsable dels possibles danys causats a aquest material. En darrera instància, s'haurà d'haver de tornat com a termini màxim el 15 de juliol de 2025.

·         En cas que hagen canviat les circumstàncies socioeconòmiques que havien motivat la concessió de l'ajuda, sempre s'haurà de comunicar al tècnic de referència.

·         Incorporar a la seua fitxa d'UACloud /Suport estudiants en el menú les meues gestions tota la documentació justificativa.

Cada ajuda s'haurà de justificar en un termini màxim de tres mesos i quinze dies des de la resolució de concessió.

La documentació per a justificar cada concepte d'ajuda és la següent:

·         Menú de menjador de migdia per als dies lectius. S'hauran d'aportar els bons després d'usar-los segellats per la cafeteria corresponent. En el cas de rebre ajudes econòmiques per a alimentació s'hauran de presentar justificants de compres d'aliments i/o productes bàsics.

·         Ajuda per a transport universitari, tant urbà com interurbà, per a l'assistència a classe i/o exàmens:

o   Transport públic urbà. Tiquets dels viatges o recàrrega de bonobus.

o   Servei discrecional (gestionades per associacions estudiantils, Ajuntament o empreses de transports). Justificant expedit per l'associació/empresa de transport o transferència bancària amb identificació de l'associació, dades de l'estudiant, període que comprèn, import i data.

o   Transport propi o compartit. Mitjançant justificant de gasolinera amb número de matrícula, import i data. En el cas de compartir cotxe s'adjuntarà la justificació de l'import assumit pel sol·licitant respecte del total i sobre la base del nombre d'ocupants del vehicle.

·         Material per a l'estudi i seguiment de la docència (papereria, impressions, fotocòpies i llibres, internet). S'hauran d'aportar els tiquets, en els quals ha de constar: data, concepte i import.

·         Ajuda per a allotjament en període lectiu. Aportar el mitjà de pagament en què conste el concepte, l'import, la data i la identitat de l'arrendatari i l'arrendador.

Les causes de revocació d'aquestes ajudes són:

·         Ocultar o el falsejar dades.

·         Anul·lar matrícula o traslladar expedient.

·         No destinar les ajudes anteriorment rebudes a la finalitat i dins del termini per als quals van ser concedides.

·         No complir amb aquesta normativa.

Podran realitzar al·legacions a la resolució d'aquestes ajudes mitjançant una sol·licitud a través de l'eAdministració dirigida al Vicerectorat d'Estudiants i Ocupabilitat en un termini de 7 dies hàbils comptadors des de la recepció del correu al qual s'al·ludeix en el punt 5.

10.  Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>.

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/es/privacidad.html>

11.  Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 2 de setembre de 2024

La rectora

P. d. de signatura, la vicerectora d'Estudiants i Ocupabilitat

(Resolució del 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03506 Sant Vicent del Raspeig - Alacant  
 Tel. 57 847 9761 - Fax 20 243 5324](https://www.google.es/maps/@31.596785,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12224&trk=tyah&trkInfo=tarId%7F9446062435742%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)